
Бұл емтиханда төрт тапсырма қамтылған, оның әрқайсысы бірнеше бөлімнен тұрады.
· 4 тапсырманың барлығын орындаңыз.
· Тапсырмаларға соған арнап арнайы бөлінген орындарда жауап беріңіз.
· Жақшаның ішінде әр тапсырманың атауынан кейін оның ең жоғары ұпайы келтірілген.
· Уақытты жұмсау бойынша ұсыныс:

	1-тапсырма, 23 ұпай	36 – 42 минут
2-тапсырма, 20 ұпай           32 – 42 минут
3-тапсырма, 17 ұпай           27 – 36 минут
4-тапсырма, 40 ұпай           55 – 60 минут
Уақыттың жиыны:	       150 – 180 минут
· Барлық ақшалай шамалар есептік бірлікпен (е.б.), осы емтиханда қолданылатын халықаралық ақшалай өрнекпен көрсетілген.
· Қаржылық емес калькуляторларды қолдануға рұқсат етіледі.

	

	НАЗАР АУДАРЫҢЫЗ!

Емтихандық буклетті емтихандық бөлмеден шығаруға тыйым салынады. Сіз осы емтихандық буклетті тапсыруыңыз қажет.

	

	Емтиханды бастауға рұқсат алмайынша бұл парақты ашпаңыз.














































Барлық құқықтар қорғалған. Бұл басылымның ешбір бөлімін заңнамамен тікелей көзделген жағдайларды санамағанда, АҚКК-ның алдын-ала рұқсатын алмайынша жаңғыртуға, деректерді сақтауға және өңдеуге арналған қандай да бір жүйеде сақтауға немесе электронды немесе механикалық құралдарды, соның ішінде ксерокөшірмелеуді, ақпаратты сақтауға немесе іздеуге арналған қандай да бір құрылғыларға жазуды қолданумен қандай да бір нысанда беруге болмайды. АҚКК-ның рұқсатын алуға арналған сұратуларлы мына мекенжай бойынша жолдап отыру керек: kvalkom@psad.kz

1-тапсырма (23 ұпай)

«Профит» аудиторлық фирмасы (бұдан әрі – аудитор) «Кроп-транс» компаниясының (бұдан әрі - компания) 2025 жылғы қаржылық есептілігіне алғаш рет аудит жүргізуде. Компанияның негізгі қызмет түрі – ауыл шаруашылық машиналарына арналған қосалқы бөлшектер өндіру. Компания жыл сайын қаржылық есептіліктің толық жиынтығына аудит жүргізуден өтеді. Қаржылық есептіліктің тұжырымдамалық негізі ретінде халықаралық қаржылық есептілік стандарттары (ХҚЕС) қолданылады. Аудит туралы шартқа 15.02.2026ж. қол қойылды.
Кроп-транс компаниясының 2024 жылғы (31.12.2024ж. жағдай бойынша) қаржылық есептілігіне аудитті «Траст» аудиторлық фирмасы (бұдан әрі – бұрынғы аудитор) жүргізген.
Компанияның басқарушы персоналы модификацияланған пікірмен аудиторлық қорытындыны (ескертумен берілген пікір, себебі есептік күнге қатысты қорлардың болуы (жағдайына) қатысты дәлелдерді алу мүмкін емес) алғаннан кейін, Аудиторға келесі жылы оны ауыстыруға ниеті бар екенін хабарлаған, бірақ оның себептерін түсіндірмеген.
Аудитор пайдаланған компанияның 2025 жылғы нақты қызмет нәтижелері мен қаржылық есептілігі туралы мынадай ақпарат бар:
1. 2025 жылдың соңында баспасөзде Компанияның директорлар кеңесінің мүшелерінің бірі сыбайлас жемқорлық жанжалына қатысы бар деген ақпарат пайда болды, және қазіргі уақытта (2026 жыл) бұл мәселе сотта қаралуда.
2. 2025 жылдың басында Компания екі өндірістік цехты жапты және өндірістік персоналды айтарлықтай қысқартты, алайда бұл ақпарат қаржылық есептілікке берілген түсіндірме жазбаларда басқарушы персонал тарапынан толық көрсетімеген.
3. 2025 жылдың соңында кредиторлық берешек айтарлықтай артты. 
4. Аудитор есепті кезеңнің соңында қорларды түгендеуге қатыса алмады, ал балама рәсімдер 31.12.2025 ж. жағдай бойынша қорлардың бар екеніне (жағдайына) сенімді болуға мүмкіндік бермеді, олардың сальдосы елеулі болып табылады.

Қажет етіледі: төменде келтірілген сұрақтарға жауап беріңіз.
1.1. Берілген тапсырманың шарттарына сүйене отырып, аудитор алғаш рет тапсырманы қабылдамас бұрын қандай қауіптерді анықтай алатынын түсіндіріңіз. Жауабын Кәсіби бухгалтерлерге арналған Халықаралық этика кодексінің (бұдан әрі – Этика кодексі) (2023 жылғы редакциясы) және тәуелсіздікке қатысты халықаралық стандарттардың талаптарына сүйене отырып беріңіз. 
	

	

	

	

	

	

	

	

	

	

	

	

	

	

	

	

	

	

	



1.2. Егер алдыңғы кезең бойынша аудитті басқа аудиторлық фирма жүргізіп, және алдыңғы аудитор аудиторлық пікірді модификациялаған (ескертпесі бар пікір) болса, «Профит» аудиторлық фирмасы қандай әрекеттерді (кемінде екеуін) орындауы тиіс екенін, сондай-ақ ағымдағы есепті кезеңнің шоттарының бастапқы қалдықтарына қатысты қандай мәселелерді (кемінде екеуін) қарастыруы тиіс екенін түсіндіріңіз. Жауабын ХАС 510 «Аудит бойынша алғашқы тапсырмалар – кезеңнің басына қатысты қалдықтар» стандартына сәйкес беріңіз. 
	

	

	

	

	

	

	

	

	

	

	

	

	

	

	

	

	

	

	

	

	

	

	

	

	

	

	

	



1.3. Компанияның ішкі бақылау жүйесіндегі бақылау шаралары (құралдары) компонентінде мәлімдеме деңгейінде елеулі бұрмалану тәуекелдерін жоятын бақылау шараларын зерттеу кезінде аудитор орындауы тиіс тәуекелдерді бағалаудың аудиторлық рәсімдерінің кемінде 3 мысалын келтіріңіз.  
	

	

	

	

	

	

	

	

	

	

	

	

	

	

	

	

	

	

	



1.4. Тәуекелдерді бағалау рәсімдерін орындау кезінде жинақталған аудиторлық дәлелдемелерге сыни баға беру үшін аудитордың кәсіби скептицизмді қолдануының кемінде 2 мысалын келтіріңіз.
	

	

	

	

	

	

	

	

	

	

	

	

	

	

	

	

	

	

	



1.5. Кредиторлық берешек бойынша «бар болуы» және «құқықтар мен міндеттемелер» мәлімдемелері деңгейінде анықталған және бағаланған елеулі бұрмалау тәуекелдеріне жауап ретінде аудитор орындауы тиіс аудиторлық рәсімдердің кемінде 4 мысалын (әрбір мәлімдеме үшін 2-ден) келтіріңіз.
	

	

	

	

	

	

	

	

	

	

	

	

	

	

	

	

	

	

	



1.6. Тапсырма шарттарына сүйене отырып, қандай оқиғалар немесе жағдайлар компанияның үздіксіз қызметін жалғастыру қабілетіне қатысты күмән тудыруы мүмкін екенін анықтаңыз, сондай-ақ олар анықталған жағдайда, аудитор қосымша алуы тиіс аудиторлық дәлелдердің кемінде 3 мысалын келтіріңіз.
	

	

	

	

	

	

	

	

	

	

	

	

	

	

	

	

	

	

	


1.7. Тапсырманың тек 4-тармағының шарттарын ескере отырып, ағымдағы есепті кезең бойынша тәуелсіз аудитордың пікіріне ықтимал әсерін сипаттаңыз, сондай-ақ алдыңғы есепті кезеңде алдыңғы аудитордың модификацияланған пікіріне әкелген мәселелер ағымдағы кезеңде де шешілмеген болса, аудитор осындай пікір білдіруге негіз болатын себептерді көрсететін тиісті аудиторлық есептің бөлімінің атауын және оның мазмұнын келтіріңіз. 
	

	

	

	

	

	

	

	

	

	

	

	

	

	

	

	

	

	

	

	

	

	

	




2-тапсырма (20 ұпай)
«Фрегат» аудиторлық компаниясы (бұдан әрі – аудитор) «Стрим» компаниясымен өзара жасасқан шарт шеңберінде 2025 жылдың 9 айы бойынша аралық қаржылық есептілікке шолу жасады және қазіргі сәтте 2025 ж. қаржылық есептілікке аудит жүргізуде. Қаржылық есептіліктің тұжырымдамалық негізі ХҚЕС болып табылады. Аудитордың екі есебі қызметті реттеушіге және компанияның   акционерлеріне ұсынылады.
1. Компанияның аралық қаржылық есептілігіне шолу жүргізудің нәтижесінде аудитор қаржылық инвестициялар мен дебиторлық берешекті бағалау кезінде қаржылық есептіліктің тұжырымдамалық негізінен елеулі ауытқуларды анықтады.   
2025 жыл бойынша жылдық қаржылық есептілікке аудит жүргізу кезінде Аудитор мынадай сұрақтарды қарастырады:
[bookmark: _Hlk176956599]2. Аудитор 31.12.2025ж. жағдай бойынша өздеріне қатысты шолу жүргізу барысында қаржылық есептіліктің тұжырымдамалық негізінен ауытқулар анықталған баланс баптарының есептік бағаларына аудит жүргізу барысында егжей-тегжейлерге тесті жүргізуді жоспарлады, бұл ретте, жылдық қаржылық есептіліктегі есептік бағалауларда елеулі бұрмалану тәуекелдері аудитор тарапынан айтарлықтай деп бағаланған. 
[bookmark: _Hlk176957071]3. Аудитор компанияның заңнамалық және нормативтік талаптарды ұстанбау фактілерін анықтады. 
4. Есептік кезеңнің соңында компания байланысқан тараптармен операцияларды айтарлықтай арттырды.  
5. 2026 жылдың басында компания дивиденділерді төлейтіні туралы және атқарушы директордың ауысатыны туралы хабарлады. 
6. Аудитор жылдық қаржылық есептіліктің аудиті нәтижелері бойынша аудиторлық есепке «Аудиттің негізгі мәселелері» бөлімін енгізу ниеті туралы басқарушы персоналға хат арқылы хабарлады.
Қажет етіледі: төменде келтірілген сұрақтарға жауап беріңіз.

2.1. Тапсырманың (1-тармағы) шарттарын ескере отырып, анықталған қаржылық есептілікті дайындаудың тұжырымдамалық негізінен елеулі ауытқулардың аудитордың шолу нәтижелері бойынша есебіне қалай әсер ететінін негіздеңіз, оның ішінде басқарушы персонал оларды түзетуден бас тартқан жағдайда.
	

	

	

	

	

	

	

	

	

	

	

	

	

	

	

	

	

	

	

	

	

	



2.2. Компанияның аудит барысында заңнамалық және нормативтік талаптарды сақтамағаны анықталған жағдайда, аудитор орындауы тиіс аудиторлық рәсімдер мен кейінгі әрекеттердің әрқайсысы бойынша 2 мысалдан келтіріңіз. 
	

	

	

	

	

	

	

	

	

	

	

	

	

	

	

	

	

	

	

	

	

	

	

	

	

	

	

	

	



2.3. Аудитор есептік бағалаулардағы елеулі бұрмалану тәуекелдерін елеулі (айтарлықтай) деп бағалаған жағдайда, егжей-тегжейлерін тестілеуден тұратын аудиторлық рәсімдердің кемінде 3 мысалын сипаттаңыз.
	

	

	

	

	

	

	

	

	

	

	

	

	

	

	

	

	

	

	

	

	

	



2.4. Тапсырманың шарттарын (4-тармағын) ескере отырып, аудитор байланысты тараптармен шаруашылық субъектінің әдеттегі шаруашылық қызметінен тыс ауқымды операцияларды анықтаған жағдайда орындауы тиіс аудиторлық рәсімдердің кемінде 2 мысалын келтіріңіз. 
	

	

	

	

	

	

	

	

	

	

	

	

	

	

	

	

	

	

	

	

	

	



2.5. Қаржылық есептілік күні мен аудиторлық есеп беру күні арасындағы кезеңде орын алған және қаржылық есептілікте түзету немесе ашып көрсетуді қажет ететін барлық оқиғалардың анықталғанына жеткілікті әрі жарамды аудиторлық дәлелдер алу үшін аудитор орындауы тиіс аудиторлық рәсімдердің кемінде 3 мысалын сипаттаңыз.
	

	

	

	

	

	

	

	

	

	

	

	

	

	

	

	

	

	

	

	

	

	



2.6. Аудитор компанияның жоғары басшылығына аудиторлық есептің тиісті бөлімдері туралы хабарлауы тиіс болатын хабарламадан басқа, аудиттің маңызды нәтижелері жөніндегі ақпараттың кемінде 3 мысалын келтіріңіз. 
	

	

	

	

	

	

	

	

	

	

	

	

	

	

	

	

	

	

	

	

	

	

	

	

	

	

	

	

	

	

	

	

	

	

	



2.7. Аудиттің негізгі мәселелері сипатталатын аудиторлық есепке енгізілуі тиіс ақпараттардың толық тізбесін келтіріңіз.  
	

	

	

	

	

	

	

	

	

	

	

	

	

	

	

	

	

	

	

	

	

	

	

	

	

	

	

	

	

	

	

	

	

	

	

	




3-тапсырма (17 ұпай) 
«Декарт» аудиторлық фирмасы (бұдан әрі – фирма) келесі жылы келісілген аудиторлық рәсімдерді орындау жөніндегі бірнеше тапсырманы және қаржылық есептілік компоненттеріне аудит жүргізу тапсырмаларын қабылдаумен байланысты қызметін кеңейту үшін қажетті ресурстарды жоспарлап отыр.
Осы мақсатта фирма өткен жылдың соңында Сапаны басқару жөніндегі Халықаралық стандартына (ХСС) 1 «Қаржылық есептіліктің аудитін немесе шолуын, не өзге де сенімділік беретін тапсырмаларды немесе ілеспе қызметтерді көрсету бойынша тапсырмаларды орындайтын фирмаларға арналған сапаны басқару» талаптарына сәйкес, сапаны басқару жүйесіндегі (бұдан әрі - СБЖ) анықталған кемшіліктерді ескере отырып, жедел және тиісті шаралар қабылдауды шешті:
1. Фирмада келісілген рәсімдерді орындау үшін білікті қызметкерлер тапшы. 
2. Сапаны басқару жүйесін мониторинг жүргізудің нәтижелері бойынша ескертулер (файндингілер) фирма аудиторлары шоғырландырылған қаржылық есептілік аудитін жүргізуге тартылған жағдайларда фирма тарапынан «Тапсырманы орындау» компонентіндегі СБЖ-дағы компоненттерге аудит жүргізу тапсырмаларындағы кемшіліктерге жататын елеулі кемшіліктер ретінде бағаланған. Мұндай тәуекелдерге жауаптық әрекеттер ретінде фирма тапсырманың орындалу сапасын тексеруге арналған компоненттердің аудиті бойынша тапсырмаларды енгізуі қажет.
3. Серіктестердің аудит бойынша міндеттерін қайта қарау қажет; 
4. Аудиторлық қызметтер нарығында кәсіби кадрлардың тапшылығы орын алуда, соған байланысты аудиторлар мен сарапшыларды аутсорсинг шартымен тарту қажеттігін қарастыруда. 

Қажет етіледі: төменде келтірілген сұрақтарға жауап беріңіз.

3.1. 1- ХСБС сәйкес СБЖ «Ресурстар» компонентінің кадрлық ресурстары үшін сапаның кемінде 3 мақсатын келтіріңіз.   
	

	

	

	

	

	

	

	

	

	

	

	

	

	

	

	

	

	

	

	

	

	

	

	

	

	

	

	

	



3.2. Ескертулер (файндингілер) жекелеген тапсырмалар деңгейіндегі мониторинг нәтижелері бойынша аудиттің қажетті рәсімдері жасалмай кеткенін көрсететін жағдайларда аудиторлық фирма жасауы тиіс болатын кемінде 2 әрекетті атаңыз.
	

	

	

	

	

	

	

	

	

	

	

	

	

	

	

	

	

	

	

	

	

	

	




3.3. Фирма сапаны тексеру саясаттарын немесе рәсімдерін әзірлеу кезінде ескеруі тиіс болатын кемінде 3 сұрақты көрсетіңіз. 
	

	

	

	

	

	

	

	

	

	

	

	

	

	

	

	

	

	

	

	

	

	

	

	

	

	

	

	

	



3.4. Фирма қызмет көрсетушінің ресурсы компанияның сапаны басқару жүйесінде немесе тапсырмаларды орындау кезінде қолдануға келетін-келмейтінін анықтау кезінде ескеруі тиіс болатын кемінде 3 сұрақты көрсетіңіз. 
	

	

	

	

	

	

	

	

	

	

	

	

	

	

	

	

	

	

	

	

	

	

	

	

	

	

	

	

	



3.5. Аудитор сарапшының аудитордың арнайы білімдер саласы жайлы түсінікке ие болу үшін қарастыруы тиіс болатын сұрақтарды келтіріңіз.
	

	

	

	

	

	

	

	

	

	




3.6. Компания өзінің саясаттары мен рәсімдеріне енгізуі тиіс болатын аудит бойынша серіктестің міндеттерінің кемінде 3 мысалын келтіріңіз. 
	

	

	

	

	

	

	

	

	

	

	

	

	

	

	

	

	

	



3.7. Тәжірибелеуші маманның келісілген рәсімдерді орындау тапсырмасы шеңберіндегі кеміндегі 3 мақсатын атаңыз. 
	

	

	

	

	

	

	

	

	

	

	

	

	

	

	




4-тапсырма (40 ұпай)
Төменде келтірілген сұрақтардың әрқайсысы бойынша ең жақсы жауапты таңдаңыз. 20 сұрақтың барлығы бойынша өз жауабыңызды белгілеңіз. Әр сұраққа тек бір ғана жауап беріңіз. Барлық сұрақтарға жауап беріңіз. Сіздің бағаңыз дұрыс жауаптардың жалпы санына негізделетін болады.

4.1. Егер аудитор мәні бойынша аналитикалық рәсімдерді бекіту деңгейінде орындау барысында күтілген мәндерден елеулі ауытқуларды анықтаса, ол ХЕС 520 стандартына сәйкес төменде көрсетілген әрекеттердің қайсысын орындауы тиіс?
О а) Басшы қызметкерлерден түсініктеме сұратып, жағдайларға сәйкес қосымша аудиторлық рәсімдер жүргізу.
О б) Осы жағдайда сенімді аудиторлық дәлелдемелерді толық көлемде қамтамасыз ететін бақылау құралдарын (шараларын) тестілеуді жүргізу.
О в) Аудит жоспарын қайта қарап, мәні бойынша аналитикалық рәсімдерді толық алып тастап, оларды егжей-тегжейлі тестілермен алмастыру.
О г) Аудитордың пікірін модификациялау, себебі мұндай ауытқулар бұрмалаушылық болып табылады.

4.2. ХАС 300 стандартына сәйкес аудитті жоспарлауға қатысты төменде келтірілген тұжырымдардың қайсысы дұрыс?
О а) Аудиттің жалпы стратегиясы мен аудит жоспары аудит бойынша серіктес ресми түрде бекіткеннен кейін өзгертілмейді.
О б) Егер аудитті жоспарлау тәжірибелі ассистенттерге тапсырылса, аудит бойынша серіктестің аудитті жоспарлауға қатысуы шарт емес.
О в) Аудитор аудиттің жалпы стратегиясына қарағанда неғұрлым толық құжат болып табылатын аудит жоспарын әзірлеуі тиіс.
О г) Бақылау тестілерінің тосыннан жүргізілуін қамтамасыз ету үшін аудит жоспарының мазмұны ешқандай жағдайда басқарушы персоналға айтылмайды.

4.3. ХАС 315 (2019 жылы қайта қаралған) стандартына сәйкес, аудитор бекіту деңгейіндегі ажырамас тәуекелді қандай тәсілмен бағалауы тиіс?
О а) Егер мұндай тәуекел анықталған болса, аудитор оны аралық мәндерсіз «жоғары» немесе «төмен» деп бағалайды.
О б) «Ажырамас тәуекел спектрі» бойынша бұрмалаулардың ықтималдығы мен мүмкін болар ықпал ету ауқымын бағалау арқылы.
О в) Бұл тәуекел тек клиенттің ішкі бақылау құралдарының (шараларының) қаншалықты тиімді жұмыс істейтініне негізделе отырып бағаланады.
О г) Егер аудитор бақылау тәуекелін «төмен» деп бағаласа, ажырамас тәуекелді бағалау қажет етілмейді.

4.4. ХАС 320 стандартына сәйкес аудитор «рәсімдерді орындаудың елеулілігін» (орындаудың елеулілігі) мәнін қандай негізгі мақсатқа арнап анықтайды?
О а) тапсырманың күрделілігіне байланысты аудитордың қаламақысының жалпы сомасын анықтау.
О б) түзетілмеген қателер мен бұрмалаулардың жиынтық сомасының жалпы қаржылық есептілік үшін елеулілік деңгейінен асу ықтималдығының төмен деңгейде болатынын қабылдау.
О в) Аудиторлық есепте өзінен төмен болған жағдайда барлық қателер айқын түрде елеусіз деп саналатын шекті ресми түрде белгілеу.
О г) Есепті кезең аяқталғанша түзетілуі тиіс барлық бухгалтерлік жазбалардың тізімін клиенттің басшылығына ұсыну.




4.5. Төменде келтірілген әрекеттердің қайсысы аудитордың басшылықтан алынған жауаптарға қатысты кәсіби скептицизмін білдіреді?
О а) ауызша талқылау барысында алынған жауаптарды елемеу.
О б) Аудитордың сұрау салуларына басшылықтың жазбаша жауаптарын шоттар сальдосының жалғыз әрі түпкілікті растауы ретінде пайдалану.
О в) банктегі елеулі қалдығы бар шоттарға қатысты болған жағдайда ғана клиент басшылығының сөздеріне жазбаша дәлел талап ету.
О г) Аудитордың сұрау сұрауларына берілген жауаптарды және алынған басқа ақпаратты өзге көздерден алынған растаулармен бірге қарастыру.

4.6. ХАС 450 стандартына сәйкес, аудиторға «анық түрде елеусіз» (анық түрде еш жаңалығы жоқ) деп жіктелген бұрмалауларға қатысты қандай міндет жүктеледі?
О а) Аудитор мұндай корпоративтік басқаруға жауапты тұлғалардың осындай әрбір сұрағы туралы жеке жазбаша есепте хабарлауға міндетті.
О б) Аудитор осындай сұрақтардың кез келген санын анықтаған жағдайда қаржылық есептілік деңгейіндегі елеулілікті төмендеу жағына қарай қайта қарауы тиіс.
О в) Мұндай бұрмаланулар анықталған жағдайда аудитор аудит жоспарын дереу қайта қарауға міндетті.
О г) Аудитор мұндай бұрмалануларды жинақтауға міндетті болмайды.

4.7. ХАС 500 стандартына сәйкес аудиторлық дәлелдемелердің сенімділігіне қатысты төмендегі тұжырымдардың қайсысы дұрыс?
О а) Аудиторлық дәлелдемелердің сенімділігі олар шаруашылық етуші субъектіден тыс тәуелсіз сыртқы көздерден алынған жағдайда артады.
О б) Аудиторлық дәлелдемелердің сенімділігі олар компания басшылығының растау хаттарымен расталған жағдайда әрқашан жоғары болады.
О в) Аудиторлық дәлелдемелердің сенімділігі аудиторлық іріктеме көлеміне тікелей байланысты: іріктеменің көлемі неғұрлым үлкен болса, дәлелдемелер соғұрлым сенімдірек болады.
О г) Ақпараттың сенімділігі аудиторлық дәлелдемелердің санына қарағанда олардың дұрыстығының критериі болып табылмайды.

4.8. Төменде аталған факторлардың қайсысы ХАС 240 стандартына сәйкес алаяқтықты жасау  «мүмкіндігі» санатына жатады («алаяқтық үшбұрышының» үш элементінің бірі)?
О а) нақты емес пайда көрсеткіштеріне жету жоспарларын орындау мақсатында басшылыққа айтарлықтай қысым жасау.
О б) Басшылықта «агрессивті» салықтық жоспарлау философиясының болуы.
О в) Компания ішінде активтерді есепке алумен байланысты міндеттердің тиісті түрде бөлініп жүктелмеуі.
О г) Басшылықтың ұсақ ұрлықтарға шыдамдылық танытуы.

4.9. ХАС 240 стандартына сәйкес, қаржылық есептілікте алаяқтық нәтижесінде бұрмаланулар анықталған жағдайда аудитор қандай әрекеттерді орындауы тиіс? 
О а) Анықталған алаяқтық фактісі туралы құқық қорғау органдарына хабарлап, әрі қарай тергеу жүргізу үшін қолда бар материалдарды беру.
Об) Өз қызмет саласында алаяқтықтың алдын алу және анықтауға жауапты тиісті деңгейдегі басқарушы персоналды уақтылы хабардар ету.
О в) Қаржылық есептіліктегі елеулі бұрмалауларға байланысты пікір білдіруден бас тартумен аудиторлық есеп шығару.
О г) Клиенттің кеңсесінде арнайы рәсімдер жүргізіп, дәлелдемелер жинау үшін тәуелсіз криминалист-сарапшыны тарту.

4.10. Ааудитор елеулі бұрмалау тәуекелін тудыруы мүмкін, шаруашылық ету субъектісіне қатысты сот істері мен наразылықтарды анықтау үшін қандай аудит рәсімін орындауы қажет?
О а) Өзі бойынша сот талап-арыздары әзірленуі тиіс болатын мерзімі өткен берешекті анықтау үшін дебиторлық берешекті бастапқы құжаттардың деректерімен салыстыру.
О б) Заңгерлік қызметтерге жұмсалған шығыстар шоттарының деректерін тексеру.
О в) Сот істері мен талап-арыздар туралы ескертпелерді табу үшін заң бөлімі қызметкерлерінің хат-хабарларын өз бетінше зерттеу.
О г) Барлық мәлімделген талап-арыз сомаларын автоматты түрде қаржылық есептіліктегі елеулі бұрмалау тәуекелдеріне қосу.

4.11. ХАС 530 стандартына сәйкес, аудиторлық тексерудің тиімділігін арттыру үшін бүкіл жиынтықты әрқайсысы ұқсас сипаттамалары бар элементтерден (мысалы, құны бойынша) тұратын жеке кіші жиынтықтарға (топтарға) бөлу процесі қалай аталады?
О а) Статистикалық іріктеме.
О б) Жүйелі іріктеу.
О в) Біріктірілген іріктеме.
О г) Стратификация.

4.12. ХАС 530 стандартына сәйкес, аудитор ешқандай құрылымдаусыз іріктеме жүргізетін таңдау әдісі қалай аталады?
О а) Кездейсоқ іріктеу.
О б) Блоктық іріктеу.
О в) Кез келген түрде іріктеу (жорамалдап).
О г) Монетарлық іріктеу.

4.13. ХАС 540 (қайта қаралған) стандартына сәйкес, есептік бағалауға (немесе оған қатысты ақпаратты ашып көрсетуге) тән, оны қаржылық есептілікте өзіндік құнды немесе бағаны тікелей бақылау арқылы дәлме-дәл бағалау мүмкін болмаған жағдайда, қате бағалауға сезімталдық қалай аталады?
О а) Бағалаудың ерекше сипаты.
О б) Басшылықтың субъективтілігі.
О в) Бағалаудағы бұрмалаулар.
О г) Бағалаудың белгісіздігі.

4.14. 580 ХАС стандартына сәйкес, егер басшылық сұралған бір немесе бірнеше жазбаша растауларды беруден бас тартса, аудитор қандай әрекет жасауға міндетті?
О а) Бұл мәселені басшылықпен талқылап, басқа аудиторлық дәлелдемелердің сенімділігіне әсерін бағалау.
О б) Бұл қаржылық есептіліктегі алаяқтықты білдіретіндіктен, тапсырмадан дереу бас тарту.
О в) Қаржылық есептіліктегі барлық сандар негізгі кітаппен сәйкес келген жағдайда ғана аудитті жалғастыру.
О г) Аудиторлық есепке аудиторлық тексеру барысында жазбаша растаулар алынбағаны туралы ескертпе енгізу.

4.15. ХАС 610 стандартына сәйкес, сыртқы аудитордың қандай аудиторлық рәсімді ішкі аудитордың тікелей көмек көрсетуі шеңберінде оған орындатуға құқығы жоқ?
О а) Аудит барысында елеулі кәсіби пайымдарды қабылдау.
О б) Көмекші есептеулердегі математикалық дәлдікті тексеру.
О в) Қашықтағы қоймадағы қорларды түгендеу процесін бақылау.
О г) Дебиторлық берешекті тексеру үшін бастапқы құжаттарды жинау.

4.16. ХАС 620 стандартына сәйкес, аудитор қандай жағдайда өзгертілмеген пікірн қамтылған өзінің аудиторлық есебінде аудитор сарапшысының жұмысына сілтеме жасауы тиіс?
О а) Егер сарапшы күрделі биологиялық активтерді бағалау үшін тартылған болса.
О б) Егер сарапшының жұмысы инвестициялық жылжымайтын мүліктің құнын растау үшін негізгі рөл атқарса.
О в) Егер бұл заңмен немесе нормативтік актімен талап етілсе, бірақ аудитор мұның оның есептегі пікірі үшін жауапкершілігін азайтпайтынын ашып көрсетуі тиіс.
О г) Егер басшылық сарапшының есімін есепте көрсетуді талап етсе.

4.17. ХАС 800 стандартына сәйкес, арнайы мақсаттағы қаржылық есептіліктің аудиторлық есебінде пайдаланушыларды есептіліктің ерекше ережелер бойынша жасалғаны туралы ескерту үшін қандай міндетті элемент болуы тиіс? 
О а) «Аудиттің негізгі мәселелері» бөлімі, онда қаржылық есептілікті дайындау кезінде қолданылған арнайы тұжырымдамалық негізге қатысты басшылықтың растаулары ашып көрсетіледі.
О б) «Өзге ақпарат» бөлімі, ол қаржылық есептілікті кез келген үшінші тұлғалардың көшіруіне тыйым салады.
О в) «Аудиттің өзге мәселелері» параграфы, аудиторлық есепті пайдаланушылар аясын шектейді.
О г) Арнайы мақсаттағы тұжырымдамалық негізге сілтеме жасайтын «Түсіндірме параграф».

4.18. ХАС 720 стандартына сәйкес, егер аудитор тексерген қаржылық есептілік пен «басқа ақпарат» (мысалы, басқару туралы жылдық есеп) арасында елеулі сәйкессіздік анықталса, төмендегі қай жауап дұрыс болып табылады?
О а) Басшылықпен бұл мәселені талқылау және қажет болған жағдайда қаржылық есептілікті немесе «басқа ақпаратты» түзету бойынша шаралар қабылдау.
О б) Компанияның соңғы үш жылдағы барлық басқару туралы есептерін дереу түрде қайта тексеру.
О в) Аудитор тек қаржылық есептілік көрсеткіштері үшін жауап береді, сондықтан бұл ақпарат аудитор үшін елеулі емес және қосымша аудиторлық рәсімдерді талап етпейді.
О г) Аудитордың қаржылық есептілікке қатысты (жағымсыз) пікірін өзгерту.

4.19. ХАС 706 стандартына сәйкес, аудитор қандай жағдайда өз есептілігіне «Түсіндірме параграфын» енгізуі тиіс? Аудитор:
О а) қаржылық есептілікте елеулі бұрмалау анықталып және басшылық оны түзетуден бас тартқан жағдайда.
О б) Баланстың белгілі бір елеулі бабы бойынша жеткілікті дәлелдемелер ала алмаған жағдайда.
О в) Қаржылық есептілікте тиісті түрде ашылған, бірақ пайдаланушылардың оны түсінуі үшін маңызды болып табылатын мәселеге назар аудару қажет деп есептеген жағдайда.
О г) Қаржылық есептіліктегі елеулі бапқа қатысты басшылықтың маңызды ақпаратты ашуы бойынша дәлелдемелер алмаған жағдайда.

4.20. Аудитор жеткілікті және тиісті аудиторлық дәлелдемелер ала алмаса және анықталмаған бұрмалаулардың қаржылық есептілікке ықтимал әсері бір мезгілде елеулі және барлығын қамтитын болуы мүмкін деген қорытындыға келсе, ол қандай пікір білдіруі тиіс?
О а) Ескертпесі бар пікір. 
О б) Жағымсыз пікір.
О в) Түсіндірме параграфы бар өзгертілмеген пікір.
О г) Пікір білдіруден бас тарту.
Емтиханның соңы

